ລັດຖະມົນຕີວ່າການກະຊວງປ້ອງກັນປະເທດ ຫວຽດນາມຢ້ຽມຢາມສະຖານທູດຫວຽດນາມ ປະຈຳປະເທດອິນເດຍ
ທ່ານລັດຖະມົນຕີ ຟູ່ງກວາງແທງ ໂອ້ລົມກັບພະນັກງານ, ພາລະກອນ ສະຖານທູດ
ຫວຽດນາມ ປະຈຳອິນເດຍ ແລະ ບັນດາອົງການກ່ຽວຂ້ອງຂອງຫວຽດນາມ
(ພາບ:ມິງລີ/vietnam+)
ເນື່ອງໃນການຢ້ຽມຢາມອິນເດຍ, ຕອນບ່າຍວັນທີ 24/5, ທ່ານລັດຖະມົນຕີວ່າການກະຊວງປ້ອງກັນປະເທດຫວຽດນາມ ຟູ່ງກວາງແທງ ມີການໂອ້ລົມກັບພະນັກງານ, ພາລະກອນ ສະຖານທູດຫວຽດນາມ ປະຈຳອິນເດຍ ແລະ ບັນດາອົງການກ່ຽວຂ້ອງຂອງຫວຽດນາມຢູ່ອິນເດຍ. ທ່ານລັດຖະມົນຕີ ຟູ່ງກວາງແທງ ໄດ້ແຈ້ງໃຫ້ຊາບສະພາບການພາຍໃນປະເທດ. ທ່ານລັດຖະທົນຕີ ຟູ່ງກວາງແທງ ປາດຖະໜາວ່າ: ພະນັກງານ, ພາລະກອນສະຖານທູດ ແລະ ບັນດາອົງການຫວຽດນາມ ປະຈຳອິນເດຍ ປະຕິບັດສຳເລັດໜ້າທີ່ເປັນຢ່າງດີ; ຮ່ວມກຳລັງເພື່ອເພີ່ມທະວີການພົວພັນຮ່ວມມືຮອບດ້ານລະຫວ່າງຫວຽດນາມ ແລະ ອິນເດຍ, ໃນນັ້ນມີຂົງເຂດເສດຖະກິດ,ປ້ອງກັນຊາດ.
ເນື່ອງໃນໂອກາດນີ້, ທ່ານອັກຄະລັດຖະທູດ ເຈີ່ນກວາງຕ໋ວຽນ ມອບໃຫ້ທ່ານພົນເຮືອໂທ ຫງວຽນວັນນິງ, ຮອງຜູ້ບັນຊາການກອງທັບເຮືອຫວຽດນາມ ຈຳນວນເງິນເກືອບ 1.500 USD ໂດຍຄະນະພັກສະຖານທູດ ແລະ ສະມາຄົມຊາວຫວຽດນາມຢູ່ອິນເດຍ ສະໜັບສະໜູນເພື່ອປົກປັກຮັກສາທະເລ, ໝູ່ເກາະ.
(ແຫຼ່ງຄັດຈາກ VOV)